Jou gesondheid het ’n appeltjie te skilSuid-Afrika het volgens Statista in 2018-’19 sowat 856,6 duisend ton vars appels geproduseer. (Foto: iStock) Appels, waarvan daar meer as 7 500 variëteite bestaan, is soos pere en pruime deel van die roosfamilie. Daar is al amper net soveel studies oor appels gedoen as die aantal variëteite. Kenners is dit eens dat die grootste gesondheidsvoordele daarin lê om dié supervrug vars en heel te eet, pleks van vooraf gesny, verwerk of versap. Ons Golden Delicious-appels, wat ’n kwart van Suid-Afrika se appeluitvoere verteenwoordig, is veral gesog in die Verenigde Koninkryk en Europa. (Foto: iStock)